Málinec

Málinec je obec na Slovensku v okrese Poltár.

 Polohopis 
Málinec je stredisková obec nachádzajúca sa na hornom toku rieky Ipeľ, v severnej časti okresu Poltár v nadmorskej výške  Je vzdialená  od mesta Poltár. Ipeľskú dolinu tvoria úbočia juhozápadnej časti Slovenského rudohoria. Od západu cez sever k východu sú to vrchy Hrad (), Tri Chotáre (), Táňovo (), Čierny Hrbok, Diel () a Vrbica. Zo severu málinskú dolinu uzatvára mohutne sa rozkladajúci vrch Bykovo () so svojimi výbežkami. Na juh je dolina otvorená. Tadiaľto odteká rieka Ipeľ a prechádza tadiaľ cesta, ktorá spája Málinec s ostatným svetom.

 Katastrálne územie 
V minulosti jej rozsiahly () kataster ležal na pomedzí troch žúp – Novohradskej, Zvolenskej a Gemersko-malohontskej. Jeho bezprostredne susedné obce boli Detva, Čierny Balog a Kokava nad Rimavicou. Územie pôvodného katastrálneho územia obce malo tvar kosodĺžnika osadeného dlhšou uhlopriečkou v smere sever – juh na tok Ipľa, pričom v jeho severnom vrchole rieka Ipeľ (pri osade Čierťaž v nadmorskej výške asi ) vyviera a v južnom (v lokalite Bitanská) opúšťa katastrálne územie obce. Katastrálne územie Málinca je konfiguračne hodne členené s výškovým rozdielom až , lebo najvyššiu nadmorskú výšku má vrch Bykovo (), voľakedy najvyšší vrch Novohradskej župy a najnižšiu Bitanská (). Je zaujímavé, že všetkých 12 málinských prítokov Ipľa je pravobežných. Viaceré z nich (Chocholná, Smolná) sú tak vodnaté, že sú Ipľu pri sútoku takmer rovnocenné. Táto vodnatosť sa v súčasnej dobe využíva pri vodárenskej nádrži Málinec, z ktorej okrem Málinca sú pitnou vodou zásobované aj mestá Fiľakovo, Lučenec a Veľký Krtíš.

 Prírodné podmienky 
Z prírodných surovín okrem tradovanej ťažby zlata a striebra treba ešte spomenúť železnú rudu, viaceré granitové a žabicové lomy, štrkoviská ako aj tehliarsku hlinu, ktoré spolu s bohatou drevnou hmotou z rozsiahlych lesov dali možnosť vzniku priemyslu, ktorý sa tu najmä v 19. storočí veľmi rozšíril (sklárne, železiarne, salajkárne, papierne). Z ďalších prírodných podmienok, okrem rôznych prírodných výtvorov a krajinských hodnôt treba upozorniť na minerálne pramene. Pri jednom z nich, ktorý dal aj osade meno "Šťavica" v 19. storočí prosperovali kúpele, ktoré okrem miestnych záujemcov využívali aj obyvatelia Lučenca, Rimavskej Soboty a Budapešti.

 Kultúra a zaujímavosti 
 Pamiatky 
 Dedinská zvonica, čiastočne murovaná pôvodne renesančná stavba na pôdoryse štvorca s drevenou nadstavbou, z roku 1659. Zvonica prešla úpravami v rokoch 1763 a 1924. V hornej časti je otvorená drevená ochodza zastrešená ihlancovou helmicou.

 Evanjelický kostol, jednoloďová klasicistická tolerančná stavba s polkruhovým ukončením presbytéria a predstavanou vežou, z roku 1795. Veža bola pristavaná v roku 1820. V interiéri sa nachádza klasicistický oltár z doby prestavby kostola v roku 1820. Ide o stĺpovú architektúru ukončenú štítom s tympanónom s oltárnym obrazom Diabol pokúša Ježiša je od Ľudovíta Kubányiho. Krstiteľnica v tvare kalichu aj kazateľnica pochádzajú z rovnakého obdobia. Fasády sú členené polkruhovo ukončenými oknami so šabránami. Priečelie je ukončené prelamovaným štítom, veža je členená pilastrami a kordónovými rímsami a ukončená korunnou rímsou s terčíkom a barokovou helmicou s laternou. 

 Usadlosť do Háronkov, ľudový zrubový dom s maštaľou, jednopodlažný päťpriestorový objekt na pôdoryse obdĺžnika z druhej polovice 19. storočia. Pri dome je dochovaný pôvodný chliev. V roku 2006 prešiel obnovou. V súčasnosti sa v objekte nachádza obecné múzeum. Priečelie má sedlovú strechu so štítom s podlomenicou.

 Kaplnka z roku 1932, jednoloďová stavba s drevenou vežičkou tvoriacou súčasť jej hmoty.

 Pomník padlým v SNP z roku 1951.

 Občianska vybavenosť 
V súčasnosti k 31. decembru 2015 má obec 1 487 obyvateľov. Miera nezamestnanosti sa pohybuje okolo 40%. V obci pôsobí viac ako 20 podnikateľských subjektov v obchodnej, výrobnej sfére a v službách. V obci funguje pošta, lekáreň, dva farské úrady. Sú tu vybavené kvalitné siete obchodov a služieb.

Sú tu vybudované: Vodárenská nádrž Málinec, Spoločenský dom, Dom smútku, predajne potravín, telocvičňa so školskou jedálňou, plynový rozvod, ale i kanalizácia obce s čističkou odpadových vôd. V obci funguje Miestne kultúrne stredisko s niekoľkými záujmovými krúžkami a celoročnou aktivitou, aj Miestna ľudová knižnica ocenená ako jedna z najlepších v okolí.

Lekárska starostlivosť pre dospelých a deti je zabezpečená v miestnom zdravotnom stredisku a lekáreň.

V obci Málinec funguje základná deväťročná škola, ktorú navštevuje 200 žiakov, ktorých vedie 16 pedagogických pracovníkov. Žiaci školy sa zapájajú do viacerých záujmových krúžkov.

V budove starej školy sa nachádza Integračné centrum pre telesne postihnuté deti a novo zrekonštruovaná časť komunitného centa, ktoré začalo fungovať v roku 2015.

V roku 2000 obec zakúpila nový lyžiarsky vlek, ktorý má dopĺňať športové aktivity občanov. Žiaľ podmienky na lyžovanie tu nie sú úplne postačujúce a preto ho využívajú najmä mladší obyvatelia obce, ktorí tam môžu získať cenné základy lyžiarskych schopností.

 Osobnosti obce 
 Rodáci 
 František Dostalík (* 1896 – † 1944), hudobný skladateľ, pedagóg
 Mikuláš Markus (* 1897 – † 1967), generál, účastník SNP
 Michal Bakuľa (* 1911 – † 1983), politický pracovník, verejný činiteľ
 Július Kaličiak (* 1921 – † 1984), robotník a protifašistický bojovník
 Ján Findra (* 1934 – † 2019), jazykovedec, vysokoškolský pedagóg
 Milota Vetráková (* 1950), vysokoškolská pedagogička a ekonómka
 Ján Gasper (* 1934 – † 1997), architekt, projektant, urbanista
 Ján Danko (* 1950), lekár, vedec a vysokoškolský pedagóg

 Referencie 

 Iné projekty 

 Externé odkazy 

 Najkrajší kraj- turistické atrakcie v obci


Kategória:Obce okresu Poltár